Varmeste november noensinne
Det melder National Oceanic and Atmospheric Agency (NOAA. Gjennomsnittstemperaturer har blitt målt siden i 1880, men november måned har aldri vært så varm som 13,7 grader, slik som i år. Det betyr også at dette var den 37. novembermåneden på rad hvor gjennomsnittstemperaturen har vært høyere enn gjennomsnittstemperaturen for hele 1900-tallet. Temperaturen var i år 0,87 grader høyere enn gjennomsnittstemperaturen på 1900-tallet.Det er både temperaturer over land og vann som er målt. Dersom man bare tar landtemperaturen med i regnestykket kommer årets november på en andreplass. De fleste av verdens områder har vært varmere enn normalt. I Russland var denne novembermåneden den varmeste siden 1880, og noen områder hadde temperaturer opptil åtte grader over gjennomsnittet. Det er bare den nordlige delen av Australia, deler av Nord-Amerika, sørvest på Grønland og deler av havet ved Sør-Amerika var kaldere enn normalt. Ingen av verdens områder var rekordkalde.Det er liten grunn til å vente at temperaturene neste år vil bli lavere igjen. Globale klimamodeller viser at det er større odds for at neste år blir et «El Niño"-år, ifølge NBC News. «El Niño» er et værfenomen som øker den globale temperaturen som følge av havstrømmer og atmosfærisk sirkulasjon. Fenomenet har imidlertid størst innvirkning på klimaet på den sørlige halvkule.
Den globale gjennomsnittstemperaturen i november var i år den høyeste som noensinne er målt.